Beatissime pater. Cum quidam Jngiualdus Johannis, archidiaconus ecclesie Jndrosiensis (= Nidrosiensis), zelo religionis accensus ordinem beati Augustini de proximo intrare habitumque eiusdem ordinis suscipere et professionem emiserit regularem et propterea dictus archidiaconatus in breuj per huiusmodi ingressum religionis vacare speretur, supplicat igitur s. v. deuotus orator vester Magnus Nicolai, in artibus magister, presbiter Aboensis diocesis, quatenus sibi specialem gratiam facientes de dicto archidiaconatu, qui inibi dignitas non tamen maior post pontificalem existit, cuique cura iminet animarum, quam primum per huiusmodi religionis ingressum vacare contigerit, ….. etiam si dignitas electiua fuerit sibique cura jurisdictionalis jmineat, de illo, cuius fructus etc:a quatuor marcarum argenti secundum communem extimationem valorem annuum non excedunt, eidem Magno oratori prouidere secumque ut ratione dicti archidiaconatus, si ipsum assequi contigerit, in dicta ecclesia residentiam facere minime teneatur, nec ad id a quoquam inuictus (= inuitus) compelli [possit], dispensare ac indulgere digneminj de gratia speciali ….. Concessum ut petitur in presentia domini nostri pape. Pe. Tyrasonensis ……… Datum Rome apud Sanctum Petrum sexto jdus octobris anno secundo.